《又奉项元师》
宋代·孔平仲

金刚有遗偈，难以声音求。石击乃有光，是名为火不。

丝从何处来，认著从茧抽。竹本由根生，根外又何由。

匏开即为勺，针屈即为钩。土地水火风，合为一浮沤。

革易固不常，沩山水牯牛。木性无荣谢，古今春复秋。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。